*Приложение № 3 към проект на договор*

# ТЕХНИЧЕСКА СПЕЦИФИКАЦИЯ

**1.** Предметът на настоящата обществена поръчка е: „Доставка на активна електрическа енергия за нуждите на Агенция за публичните предприятия и контрол и избор на координатор на балансираща група“.

**2.** Място на изпълнение – на територията на гр. София, на адресите на обектите на Възложителя, присъединени на територията на електроразпределителната мрежа на „ЧЕЗ Разпределение България“ АД.

### 3. Прогнозната стойност на настоящата обществена поръчка е в размер на 69 990 (шестдесет и девет хиляди деветстотин и деветдесет) лв. без ДДС.

### 4. Срок на договора – 12 /дванадесет/ месеца или до достигане на прогнозната стойност на обществената поръчка.

### 5. Цената, предлагана в ценовите предложения на участниците се определя, както следва: Участниците предлагат размер на фиксирана за целия срок на договора надбавка без ДДС за 1 мВтч. нетна активна електрическа енергия. Размерът на надбавката не може да надвишава 16,00 (шестнадесет) лв. без ДДС.

Участник, чието ценово предложение надвишава посочения максимален размер на фиксираната добавка ще бъде отстранен от участие.

Участниците следва да посочат стойността в своите ценови предложения с точност до втория знак след десетичната запетая.

**6.** Цената през целия срок на действие на договора за доставка на 1 мВтч. нетна активна електрическа енергия без ДДС се формира като фиксираната надбавка по т. 5. се прибави към средноаритметичната месечна цена без ДДС за 1 мВтч. нетна активна електрическа енергия ниско напрежение на Българска независима Енергийна Борса, пазарен сегмент „Ден напред“.

### 7. Определеният за Изпълнител на поръчката участник е длъжен да:

### - Продава на Възложителя договорените количества електрическа енергия ниско напрежение в местата на доставка съгласно Правилата за търговия с електрическа енергия (ПТЕЕ);

### - Извърши за своя сметка, всички необходими действия по регистриране на обектите на Възложителя като краен клиент в свободния пазар на електроенергия *(в случай, че е приложимо);*

### - Извърши за своя сметка, всички необходими действия за смяна на координатора на балансираща група *(в случай, че е приложимо);*

- Включи Възложителя като непряк член на своя стандартна балансираща група съгласно ПТЕЕ, без Възложителят да заплаща такса за участие;

- Носи отговорност за балансиране съгласно ПТЕЕ и да поема разходите за небаланси;

### - Извършва енергиен мониторинг и да изготвя прогнози, регистрира графици, които се известяват (регистрират) на Електроенергийния системен оператор (ЕСО), в които са отразени почасовите дневни нетни количества активна електрическа енергия на ниско напрежение;

### - Извърши пълно администриране на информационния поток с лицензираните електроразпределителни предприятия (ЕРП) на територията, на която се намират измервателните точки и с ЕСО;

### - Администрира разходите на ВЪЗЛОЖИТЕЛЯ към Оператора на електроразпределителната мрежа за мрежови услуги (достъп до електропреносната мрежа, пренос на електрическа енергия през електропреносната мрежа, достъп до електроразпределителните мрежи и пренос на електрическа енергия през електроразпределителните мрежи) съгласно чл. 20, ал. 1 от ПТЕЕ.

### - Предоставя на Възложителя възможност да проследява онлайн доставките на електроенергия до обектите му;

### - Сключи най-късно до момента на подписването на договора за обществена поръчка рамков договор, съгласно чл. 11, т. 13 във връзка с чл. 23 от ПТЕЕ с оператора на електроразпределителна мрежа за територията на гр. София, както и да представи доказателства на Възложителя за сключването му. Неизпълнението на това изискване води до отстраняване на участника на основание чл. 107, т. 1 от ЗОП.

### - Сключи след упълномощаване от страна на Възложителя договор за доставка на електрическа енергия с доставчик от последна инстанция, съгласно чл. 15, ал. 5 от ПТЕЕ *(в случай, че е приложимо)*, като разходите за сключването му са за сметка на Изпълнителя;

### - Спазва разпоредбите и правилата, заложени в Закона за енергетика, Закона за енергийната ефективност, ПТЕЕ, Правилата за измерване на количеството електрическа енергия, другите подзаконови нормативни актове в областта на енергетиката, разпорежданията на оператор на електропреносната мрежа;

### 8. За срока на договора Възложителят си запазва правото да включва нови обекти в обхвата на договора и да изключва вече включени такива. Съответната промяна се извършва чрез сключване на допълнителни споразумения, като Възложителят си запазва правото на промяна в прогнозното количество според възникналата необходимост.

**9.** Прогнозно количество. Прогнозното количество електрическа енергия в Агенция за публичните предприятия и контрол /АППК/ за 12 месеца е 190 827 кВтч. Посоченото количество е ориентировъчно и същото е определено на база консумираното количество електрическа енергия ниско напрежение, разпределено за отделните обекти на АППК по месеци съгласно издадени изравнителни фактури, както следва:

**1. Административна сграда с адрес гр. София, ул. „Врабча“ № 23**

|  |  |  |
| --- | --- | --- |
| № | Отчетен период | Разход в кВтч. |
| 1 | 01.11.2020 – 30.11.2020 г. | 13735 |
| 2 | 01.12.2020 – 31.12.2020 г. | 14536 |
| 3 | 01.01.2021 – 31.01.2021 г. | 16536 |
| 4 | 01.02.2021 – 28.02.2021 г. | 13849 |
| 5 | 01.03.2021 – 31.03.2021 г. | 15098 |
| 6 | 01.04.2021 – 30.04.2021 г. | 13085 |
| 7 | 01.05.2021 – 31.05.2021 г. | 12057 |
| 8 | 01.06.2021 – 30.06.2021 г. | 14095 |
| 9 | 01.07.2021 – 31.07.2021 г. | 17214 |
| 10 | 01.08.2021 – 31.08.2021 г. | 16291 |
| 11 | 01.09.2021 – 30.09.2021 г. | 11529 |
| 12 | 01.10.2021 – 31.10.2021 г. | 14023 |
| **Общо:** | | **187426** |

Консумираното количество електроенергия от Възложителя на ниско напрежение за обекта за периода от 01.11.2020 г. до 31.10.2021 г. е разпределено по тарифни зони, както следва:

върхова – 52540 кВтч.

дневна – 91109 кВтч.

нощна – 43777 кВтч.

**2. Административна сграда, адрес гр. София, кв. „Овча купел“, ул. „Институтска“ № 7**

|  |  |  |
| --- | --- | --- |
| № | Отчетен период | Разход в кВтч. |
| 1 | 01.11.2020 – 30.11.2020 г. | 240 |
| 2 | 01.12.2020 – 31.12.2020 г. | 200 |
| 3 | 01.01.2021 – 31.01.2021 г. | 360 |
| 4 | 01.02.2021 – 28.02.2021 г. | 1040 |
| 5 | 01.03.2021 – 31.03.2021 г. | 400 |
| 6 | 01.04.2021 – 30.04.2021 г. | 400 |
| 7 | 01.05.2021 – 31.05.2021 г. | 49 |
| 8 | 01.06.2021 – 30.06.2021 г. | 68 |
| 9 | 01.07.2021 – 31.07.2021 г. | 47 |
| 10 | 01.08.2021 – 31.08.2021 г. | 59 |
| 11 | 01.09.2021 – 30.09.2021 г. | 105 |
| 12 | 01.10.2021 – 31.10.2021 г. | 353 |
| **Общо:** | | **3401** |

Консумираното количество електроенергия от Възложителя на ниско напрежение за обекта за периода от 01.11.2020 г. до 31.10.2021 г. е разпределено по тарифни зони, както следва:

върхова – 0 кВтч.

дневна – 2841 кВтч.

нощна – 560 кВтч.

Посоченото количеството електроенергия е ориентировъчно и служи само за информация за целите на настоящата поръчка и не ангажира Възложителя да го потреби, като доставчикът се задължава да достави нужното количество електроенергия за денонощие, за месец и за целия период на договора.

Участниците следва да декларират в Техническото си предложение възможностите и готовността за доставка на цялото прогнозно количество нетна активна електроенергия за срока на действие на договора съгласно документацията на обществената поръчка.